stanford-oval/wikipedia huggingface dataset:
רזא שאה פהלווי
נפילתו של רזא שאה > מותו וקבורתו

רזא שאה בילה את השנתיים האחרונות בחייו בגלות ביוהנסבורג, במקומות שהותר לו להתגורר בהם לאחר מספר חודשים באיי מאוריציוס. הוא נתקל בסירוב מצד הבריטים להעביר אותו לקנדה. חלק מילדיו יצאו ביחד עם אביהם לגלות. הוא היה מרוצה יותר ביוהנסבורג מאשר במאוריציוס. הוא טייל, התרשם מהשדרות הרחבות, מהאנשים באזור ונוכחותן של נשים במקומות העבודה בשכיחות גבוהה, נושא שבתקופת שלטונו נאבק במגזר הדתי השיעי בשביל להגיע אליו ואל שוויון זכויות עבודה בין נשים וגברים באיראן. הוא הצליח לקבל ביקורים של בני משפחה מאיראן. עם זאת, הבעיות נותרו. בניו לא קיבלו השכלה מתאימה. משפחת המלוכה נותרה בחסות השליטה הבריטית.
התעוררו בעיות בנוגע לדיור של רזא. רזא שאה נהיה חסר מנוחה, עם הזמן החל להתבודד יותר וייתכן כי הרגיש שהוא מתקרב לשנותיו האחרונות. הוא ביקש שוב ושוב לעבור למדינה הקרובה יותר לאיראן. אך הבריטים, שהאמינו כי העברתו רק תזיק לאינטרסים שלהם באיראן עצמה, סירבו בתוקף. ביולי 1944, רזא שאה לקה בהתקף לב קטלני, ובכך סיים את גלותו הארוכה כאשר נפטר ב-26 ביולי 1944. לאחר מותו גופתו של רזא שאה פהלווי הועברה למצרים והוא נקבר במסגד א-ריפעי בקהיר. במאי 1950 הועבר קברו לטהראן. מאוזולאום קבורתו נהרס במהלך המהפכה האיראנית אך גופתו לא נמצאה.
ב-2 במאי 2016, במהלך חפירת אתר הקבר לשעבר, התגלתה גופה חנוטה, והועלו ספקולציות לפיהן גופה זו שייכת לרזא פהלווי. רזא כורש עלי פהלווי, נכדו של רזא שאה, סבור שהגופה שייכת ככל הנראה לסבו. כורש הצהיר כי:
סוף סוף יש להטמין מחדש את גופתו של רזא שאה באיראן כפי שראוי. קברו של רזא שאה, אם לא כאבי איראן המודרנית או כמלך, אז רק כחייל ומשרת האומה והמולדת, חייבים להיות מסומנים וידועים לכל.
מורשת

לאחר המהפכה האיראנית הממשל הדתי החדש רמס את מורשתו של רזא שאה פהלווי בטענה כי היה כופר שפעל נגד המוסד הדתי. עם עליית ההתנגדות הפנים-איראנית לממשל הדתי היחס לרזא שאה פהלווי השתפר, בעיקר מצד הדור הצעיר. במהלך ההפגנות באיראן (2018–2019) רבים החלו למחות ולקרוא להשבת שלטון פהלווי. בשתי הערים קום ומהאד (הידועות כערים הדתיות ביותר באיראן), אלפי מפגינים שיצאו לרחובות להביע את התנגדותם לממשל קראו: "רזא שאה, תנוח על משכבך בשלום". את מורשתו של רזא שאה ניתן לסכם כהגעה למודרניזציה נרחבת והבאת בשורות החילוניות והלאומיות. בשיתוף עם אטאטורק בטורקיה ואמאנואלה ח'אן באפגניסטן, רזא שאה השיק את רעיון המודרניזציה באיראן. הוא העניק חינוך ציבורי וכללי לתושבים האיראנים, הקים אוניברסיטאות, הקים צבא מודרני וארגן את ענייני המנהל של המדינה להיות אפקטיביים כמה שאפשר.
רזא שאה פהלווי הוביל את איראן לעולם המודרני במאה העשרים אף על פי שהמודרניזם שלו היה אוטוקרטי, וכמה אינטלקטואלים ומתנגדים דוכאו. לאחר שהגן על החילוניות, החלה ההתנגדות הראשונה של אנשי הדת המוסלמים השיעים להמשך שלטונו עוד מאז שביטל את המלוכה הקאג'ארית, כאמור הייתה זאת ההתנגדות הדתית שהביאה את רזא שאה לא להפוך את איראן לרפובליקה אלא לשמור על מוסד המלוכה בדמות שושלת פהלווי. רזא שאה התעמת עם אנשי הדת במטרה להפחית את כוחם והשפעתם. אחד הצעדים שלו היה הקמת חוק שירות צבאי חובה. אנשי הדת לא רצו להישלח לשירות הצבאי. אמצעי נוסף של רזא שאה להחליש את הדת היה לאלץ הסרת רעלות מנשים, שאנשי הדת והמפגינים הדתיים התנגדו לה. הידיעה על ביטול השימוש בחיג'אב לנשים הכעיסה את אנשי משהד והמשווקים סגרו את חנויותיהם בשנת 1935, אך ההפגנות דוכאו.
משפחתו > נשים

לרזא שאה היו ארבע נשים, מהן תאג' אלמלוכ הפכה כאמור לשהבאנו, מלכת איראן. בנוסף לתאג', היו לו שתי נשים נוספות שהיו בנותיהן של נסיכים קאג'ארים ונוסף אליהן הייתה אשתו הראשונה, איתה התחתן בעת הפך לקצין.
מרים סודאכוהי (‏מרים סואדכוהי‏ (Q5838557)) (תאריך הולדתה לא ידוע-1904) התחתנה עם רזא ח'אן לאחר שהאחרון הפך קצין בדרישת אמו. נפטרה שנה לאחר הולדת בתם הראשונה, המדם א-סולטנה פהלווי.
תאג' אלמלוכ (1896-1982) היגרה בצעירותה מבאקו, האימפריה הרוסית, אל השושלת הקאג'ארית. מנישואיה עם רזא נולדו לזוג ארבעה ילדים: שמס פהלווי, מוחמד רזא שאה פהלווי, אשרף פהלווי ועלי רזא פהלווי. לפי הוראת בעלה הייתה המלכה האיראנית הראשונה להסתובב בציבור ללא רעלה. נותרה באיראן לאחר הפלישה הבריטית-סובייטית לאיראן ושימשה "המלכה האם" לבנה ויורש העצר, מוחמד רזא שאה פהלווי. לאחר המהפכה האיראנית יצאה לגלות במקסיקו, שם נפטרה.
תוראן אמיר סולימאני (‏תוראן אמיר סולימאני‏ (Q6415357)) ‏ (1905-1995) נולדה בטהראן וחונכה בעיר. נינתו של נאסר א-דין שאה קאג'אר. מנישואיה (הפוליטיים) לרזא נולדו לזוג בן אחד; ע'ולאם-רזא פהלווי. לאחר המהפכה האיראנית יצאה לגלות תחילה בגרמניה המערבית ומאוחר יותר בבירת צרפת, פריז, שם נפטרה.
עסמת דולתשאהי (‏עסמת דולתשאהי‏ (Q5950446)) ‏ (1904-1995) ילידת טהראן, בת למשפחת האצולה הקאג'ארית. מנישואיה (הפוליטיים) לרזא נולדו לזוג חמישה ילדים: עבד א-רזא פהלווי, אחמד רזא פהלווי, מחמוד רזא פהלווי, פאטמה פהלווי וחמיד רזא פהלווי. דולתשאהי נותרה באיראן לאחר המהפכה האיראנית ונפטרה בטהראן בשיבה טובה.
משפחתו > ילדים

מארבע נשיו היו לרזא 11 ילדים. מוצגים לפי סדר גילם מהמבוגר לצעיר:
המדם א-סולטנה פהלווי (1903-1992) בתה של מרים סודאכוהי (אשתו הראשונה של רזא שאה) שנפטרה שנה לאחר הולדת המדם. למרות אירועי המהפכה האסלאמית, המדם נותרה באיראן גם לאחר שהפכה המדינה לרפובליקה אסלאמית ונפטרה בשנות ה-90 בבירה טהראן.
שמס פהלווי (1917-1996) בתה של המלכה תאג' אלמלוכ, ליוותה את אביה בעת גלותו ולאחר מותו שבה לאיראן. שמס התחתנה עם פרידון ג'אם בעת אביו, מחמוד ג'אם, שירת בתור ראש ממשלת איראן תחת מלוכת אביה. שמס המירה את דתה והוטבלה לנצרות קתולית במהלך שנות הארבעים. עברה לארצות הברית לאחר המהפכה האיראנית.
מוחמד רזא שאה פהלווי (1919-1980) בנם הבכור ויורשם של תאג' אלמלוכ ורזא שאה פהלווי. שאה איראן עד למהפכה האיראנית בסוף שנות השבעים. בתקופתו אירעו משבר איראן (1946), משבר אבדאן ואירועים נוספים, בהם המהפכה הלבנה שהתרחשה בהמשך לרפורמות של אביו. מאבקו נגד הפלג הרדיקלי השיעי, הקמת המשטרה החשאית; סאוואכ ועוד הביאו להדחתו והדחת השושלת בסוף שנות השבעים במהלך המהפכה האסלאמית. בנו הבכור ויורשו, רזא כורש עלי פהלווי, טוען עד היום לכתר האיראני ומנהיג את הממשלה האיראנית הגולה המהווה אלטרנטיבה למשטר הרפובליקה האסלאמית המהפכני.
אשרף פהלווי (1919-2016) בתה של תאג' אלמלוכ, אחותו התאומה של מוחמד רזא שאה פהלווי. אשרף הייתה בעלת תפקיד מרכזי בסבסוד משטרו של אחיה והייתה מבין האישים המרכזיים שהעלו את כוחו של אחיה במהלך ההפיכה באיראן בשנת 1953. ברחה מאיראן לאחר המהפכה האיראנית תחילה לארצות הברית ומאוחר יותר לאירופה. נפטרה בנסיכות מונקו.
עלי רזא פהלווי (1922-1954) בנה הצעיר של תאג' אלמלוכ, יצא עם אביו לגלות ושב לאיראן לאחר מות אביו. נהרג באסון תעופה מעל שמי הרי האלבורז.
ע'ולאם-רזא פהלווי (1923-2017) בנה היחיד של תוראן אמיר סולימאני. ע'ולאם שירת בתפקידים ציבוריים רבים וייצג את אחיו החורג, מוחמד רזא שאה, באירועים בינלאומיים רבים. ע'ולאם יצא לגלות בצרפת לאחר המהפכה האיראנית. בשנת 2016, במותה של אשרף הפך לילדו החי האחרון של רזא שאה פהלווי.
עבד א-רזא פהלווי (1924-2004) בנה של עצמת דולתשאהי. למרות אהבתו לציד, עבד א-רזא הקים ושירלת בתור הנשיא הראשון של הקרן הבינלאומית לשימור חיות בר שמקום מושבה בפריז. עבד א-רזא עזב את איראן ועבר לארצות הברית עוד לפני אירועי המהפכה האיראנית ונפטר שם.
אחמד רזא פהלווי (1925-1981) בנה של עצמת דולתשאהי. יצא לגלות בצרפת לאחר המהפכה האיראנית.
מחמוד רזא פהלווי (1926-2001) בנה של עצמת דולתשאהי. יצא לגלות בארצות הברית לאחר המהפכה האיראנית ונפטר בלוס אנג'לס, קליפורניה.
פאטמה פהלווי (1928-1987) בתה של עצמת דולתשאהי. נולדה, גדלה וחונכה בטהראן. במהלך שלטון אחיה החורג עשתה הון מקניית מניות והחזיקה לערך ב-500 מיליון דולר אמריקני. פאטמה עזבה את איראן ועברה ללונדון, בירת הממלכה המאוחדת שנה אחת לפני אירועי המהפכה האיראנית.
חמיד רזא פהלווי (1932-1992) בנה של עצמת דולתשאהי. חמיד למד לימודים גבוהים תחילה בארצות הברית ומאוחר יותר בטהראן. נותר באיראן לאחר המהפכה האיראנית ונפטר בטהראן.
ראשי ממשלה תחתיו

מוחמד עלי פורוע'י (קדנציה ראשונה) בין נובמבר 1925 ליוני 1926. הוגה דעות ומלומד איראני במקור. ככל הנראה המקורב ביותר מראשי הממשלה לרזא שאה פהלווי עצמו.
חסן מוסתוופי אל-ממאלכ (קדנציה שישית) בין יוני 1926 ליוני 1927. עם עלייתו של רזא שאה פהלווי נכלא מחשש לאויב פוליטי. שוחרר לאחר מספר חודשים ושב לחיים הפוליטיים.
מהדי קולי הדאית (אנ') בין יוני 1927 לספטמבר 1933. סופר, מלומד והוגה דעות איראני במקור.
מוחמד עלי פורוע'י (קדנציה שנייה) בין ספטמבר 1933 לדצמבר 1935.
מחמוד ג'אם (אנ') בין דצמבר 1935 לאוקטובר 1939. בנו, פרידון ג'אם, התחתן מאוחר יותר עם בת השאה, שמס פהלווי.
אחמד מתין דפתרי (אנ') בין אוקטובר 1939 ליוני 1940. פוטר ונכלא בהוראת רזא שאה פהלווי לאחר שהתגלה שריגל אחרי ראש ממשלת הממלכה המאוחדת, וינסטון צ'רצ'יל ופעל בחשאי בשירות גרמניה הנאצית.
עלי מנצור (אנ') בין יוני 1940 לאוגוסט 1941. פוטר בידי רזא שאה פהלווי עקב אי יכולתו לתפקד אל מול משבר הפלישה הבריטית-סובייטית לאיראן.
מוחמד עלי פורוע'י (קדנציה שלישית) בין אוגוסט 1941 למותו במרץ 1942 לאחר הדחתו של רזא שאה פהלווי.
עיטורים > עיטורים מחוץ לאיראן

| 0 | 1 | 2 | 3 |
| --- | --- | --- | --- |
|  אפגניסטן מסדר השמש העליונה  בלגיה מסדר לאופולד  צ'כוסלובקיה מסדר האריה הלבן  דנמרק מסדר הפיל |  ממלכת מצרים שרשרת פואד  ממלכת מצרים מסדר מוחמד עלי  הרפובליקה הצרפתית השלישית לגיון הכבוד  עיראק 1924 מסדר השושלת ההאשמית |  ממלכת איטליה מסדר הבשורה הקדושה מכל  ממלכת איטליה מסדר הקדושים מוריס ולזרוס  ממלכת איטליה מסדר כתר איטליה  הרפובליקה הפולנית השנייה מסדר העיט הלבן |  האימפריה הרוסית מסדר סטניסלב הקדוש  שוודיה המסדר הסרפים המלכותי |
גלריה

רזא ח'אן בשירות צבאי משתמש במקלע.
רזא שאה פהלווי, על כובעו נראה יהלום ים האור.
רזא שאה חונך מסילת רכבת חדשה
רזא שאה בפרספוליס.
רזא שאה מבקר בבית ספר יהודי.
רזא עם אשתו, המלכה תאג' ושתיים מבנותיהם.
בארוחה חגיגית עם משפחת המלוכה המצרית.
רזא שאה עם בנו ויורשו, ספטמבר 1941.
רזא שאה בגלות ביוהנסבורג.
לקריאה נוספת

מלקולם יאפ, המזרח הקרוב למן מלחמת העולם הראשונה, ירושלים: מוסד ביאליק והוצאת הספרים של אוניברסיטת בן-גוריון בנגב, תשנ"ט, עמודים 139–148.
Cyrus Ghani, Iran and the Rise of the Reza Shah: From Qajar Collapse to Pahlavi Power, London, I.B.Tauris, 2001
Shaul Bakhash, The Fall of Reza Shah: The Abdication, Exile, and Death of Modern Iran’s Founder, London, I.B. Tauris, 2021
Chelsi Mueller, The Rise of Reza Khan and Iran’s Persian Gulf Policy, 1919‒1925, Cambridge, Cambridge University Press, 2020
Michael Zirinsky, Imperial Power and Dictatorship: Britain and the Rise of Reza Shah, 1921–1926, Cambridge, Cambridge University Press, 1992
Ervand Abrahamian, The iron fist of Reza Shah, Cambridge, Cambridge University Press, 2008
Yann Richard, Rezā Khān to Rezā Shāh: Defender of the Nation, Cambridge, Cambridge University Press, 2019
DHL תעופה

| --- | --- |


 נתונים כלליים
 תקופת הפעילות:  1969–הווה (כ־55 שנים) 
 חברת אם:  DHL 
 מיקום המטה:  בון 
 ענפי תעשייה:  תעופה 
  
 aviationcargo.dhl.com
 
DHL תעופה (באנגלית: DHL Aviation) היא החטיבה האווירית של חברת השילוח "DHL" (שהיא בעצמה חברת בת של דויטשה פוסט). החטיבה אחראית בחברה על שינוע ושילוח באמצעות תחבורה אווירית, החברה למעשה אינה חברת תעופה אחת, אלא מספר חברות תעופה, שנמצאות תחת בעלות משותפת או בשכירות של חברת DHL.
תת-החברות

שירות התחבורה האירופי בלייפציג היא החברה האחראית על השילוח של החברה למרבית חלקי יבשת אירופה וכן לחלקים מהמזרח התיכון, מטה החברה יושב בנמל התעופה לייפציג (אנ'), שבגרמניה. החברה מפעילה צי של מטוסי בואינג וכן מספר מטוסי איירבוס.
DHL אייר בריטניה היא החברה האחראית על השילוח בבריטניה, מטה החברה יושב בנמל תעופה איסט מידלנדס (אנ') והיא פועלת מאז שנת 2000, החברה מחזיקה בצי של מטוסי בואינג 757 וכן צי של מטוסי בואינג 767.
DHL אירו-אקספרס S.A היא החברה האחראית על השילוח של החברה באמריקה המרכזית וכן באמריקה הדרומית. מטה החברה יושב בנמל התעופה הבינלאומי טוקומן שבפנמה. החברה מפעילה צי של מטוסי בואינג 767-300, מטוסי בואינג 757-200 וכן מטוסי בואינג 737-400. החברה משרתת גם מספר יעדים באיים הקריביים ובפלורידה.
DHL תעופה מידל איסט היא החברה המטפלת ביעדי המזרח התיכון, מטה החברה נמצא בנמל התעופה הבינלאומי בחריין. החברה מפעילה צי של מטוסי בואינג 767.
הערות שוליים

↑  "EAT Leipzig Fleet Details and History". www.planespotters.net. נבדק ב-2019-09-17.
↑  "DHL Air Fleet Details and History". www.planespotters.net. נבדק ב-2019-09-17.
↑  "DHL International Fleet Details and History". www.planespotters.net. נבדק ב-2019-09-17.
ערך זה הוא קצרמרבנושא חברות תעופה. אתם מוזמנים לתרום לוויקיפדיה ו.
1756

שנת 1756 היא השנה ה-56 במאה ה-18. זוהי שנה מעוברת, שאורכה 366 ימים. 1 בינואר 1756 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

16 בינואר – בריטניה ופרוסיה חותמות על אמנת וסטמינסטר
15 במאי – מלחמת שבע השנים פורצת באירופה
20 ביוני – החור השחור של כלכותה, 123 חיילים בריטים מתו מחנק בתא צינוק אחד שגודלו 5.5 על 4.5 מ"ר
29 באוגוסט – פרידריך הגדול תוקף את סקסוניה, ובכך נפתחת מלחמת שבע השנים
31 באוקטובר – ג'קומו קזנובה נמלט מהכלא בוונציה
נולדו

27 בינואר – וולפגנג אמדאוס מוצרט, מלחין אוסטרי (נפטר ב-1791)
6 בפברואר – ארון בר, פוליטיקאי אמריקני (נפטר ב-1836)
3 במרץ – דייוויד קולינס, קצין נחתים בריטי ופרקליט ניו סאות' ויילס (נפטר ב-1810)
17 באוקטובר – יצחק אייכל, עיתונאי עברי גרמני, מאבות תנועת ההשכלה היהודית (נפטר ב-1804)
ראו גם

1756 במוזיקה‎
ילידי 1756‎
נפטרים ב-1756‎
וולפגנג אמדאוס מוצרט
CTEPH: יתר לחץ דם ריאתי טרומבואמבולי

| --- | --- |
 שיוך:  יתר לחץ דם ריאתי 
 מזהים
 מערכת השפה הרפואית המאוחדת:  C2363973 
 
CTEPH (באנגלית: CTEPH - Chronic Thrombo-Embolic Pulmonary Hypertension, בישראל לעיתים מתייחסים לשם המחלה כ"סיטף"), הוא סוג נדיר של יתר לחץ דם ריאתי, שהוא משני לאירועים קרישיים-תסחיפיים כרוניים. התסמינים השכיחים של CTEPH דומים לאלו של יתר לחץ דם ריאתי - קוצר נשימה בעת מאמץ, עייפות ו/או חולשה.
מנגנון

לחץ הדם בעורקי הריאות, נמוך יותר מלחץ הדם הסיסטמי בגוף. במקרים מסוימים עשוי לחץ דם זה יכול להיות גבוה ולגרום ליתר לחץ דם ריאתי. יתר לחץ דם ריאתי גורם לעומס מוגבר על צד ימין של הלב, מה שלאורך זמן גורם להיפרטרופיה של חדר ימין של הלב. CTEPH הוא מקרה נדיר של יתר לחץ דם ריאתי, שבו קריש דם נצמד לדופן כלי הדם בריאות וחוסם את זרימת הדם.
תסמינים

התסמינים הנפוצים ביותר הם תחושת קוצר נשימה בעת ביצוע פעילות גופנית, תחושת עייפות ותשישות ומצב רוח ירוד. תסמינים אלו אינם ספציפיים ומהווים תסמינים של מחלות נפוצות אחרות כגון אסתמה, מחלת ריאות חסימתית כרונית – COPD, כשל לבבי או תסחיף ריאתי חריף.
גורמי סיכון ל-CTEPH

הבאים הם גורמי סיכון ידועים. CTEPH יכול להתפתח גם ללא היסטוריה של אף אחד מגורמים אלו:
תסחיף ריאתי אקוטי (קריש דם שנסחף לריאות): אחד מכל 25 אנשים שסבלו מתסחיף ריאתי עלול לחלות ב-CTEPH, גם אם טופל בנוגד קרישה במשך שלושה חודשים. CTEPH היא מחלה נדירה היכולה להופיע תוך שישה חודשים עד שנתיים לאחר אירוע של תסחיף הריאתי. תסחיף ריאתי אקוטי מגביר את הסיכון ל-CTEPH בעיקר כאשר:
מדובר בתסחיף ריאתי חוזר,
המטופל היה צעיר מאוד או מבוגר מאוד כאשר אובחן עם תסחיף ריאתי,
לחץ הדם הריאתי גבוה (מעל 50 מ"מ כספית) בעת אבחון התסחיף הריאתי,
לחץ הדם הריאתי גבוה גם לאחר שישה חודשים מתחילת הטיפול בתסחיף.
ניתוח להסרת הטחול.
זיהום במסתם לבבי, קוצב לב או אלקטרודות של דפיברילטור מושתל.
מחלות דלקתיות כרוניות.
טיפול חלופי לפעילות בלוטת התריס.
סרטן.
קיום סיכון מוגבר להיווצרות קרישי דם.
גורמים תורשתיים.
אבחון

אבחון יתר לחץ דם ריאתי משני לאירועים קרישיים-תסחיפיים כרוניים אינו פשוט מפני שהתסמינים דומים או אף זהים לאלו של מחלות אחרות. לשם האבחון נדרשות מספר בדיקות. הראשונה היא בדיקת סקר הנקראת אקו לב (אקוקרדיוגרפיה). ייתכן שלאחר מכן תתבצע בדיקת צנתור ימני כדי לאשר את האבחנה: יתר לחץ דם ריאתי. לשם אבחון CTEPH ייתכן שתתבקש בדיקה נוספת, מיפוי ריאות. בדיקה זו נקראת גם V/Q scan (Ventilation/Perfusion). בעזרת אנגיו ריאות ניתן לאשר קיום CTEPH.
צנתור לב ימני: הבדיקה המהימנה והשימושית ביותר לשם אבחון יתר לחץ דם ריאתי היא צנתור לב ימני. בבדיקה זו ניתן למדוד באופן ישיר את לחץ הדם בריאות ובלב, למדוד את כמות הדם שהלב מזרים וכן את איכות פעולת הכיווץ של הלב.
אנגיו ריאות: בדיקת אנגיוגרפיה של הריאות מראה אם יש חסימות בכלי הדם הריאתיים. במהלך הבדיקה, כמו בצנתור ימני, מוכנס קטטר דרך וריד בצוואר או במפשעה אל כלי הדם הריאתיים. דרך הווריד מוזרק צבע הנראה בקרני רנטגן (חומר ניגוד) וכך ניתן לראות בעזרת צילום רנטגן את זרימת הדם בריאות. אנגיו ריאות יכול לקבוע אם יתר לחץ הדם הריאתי נגרם על ידי היווצרות קרישי דם כרוניים.
טיפול

ניתוח PTE (פולמונרי טרומבו-נדרטרקטומי) הוא הטיפול המומלץ למאובחני CTEPH. במהלך הניתוח מסירים את קרישי הדם וכך מתחדשת זרימת הדם לריאות. הוכח כי ניתוח זה משפר את תפקוד הלב ומפחית את סימני המחלה, אולם לא כל מאובחני CTEPH מתאימים לניתוח. כמו כן, בחלק מהמקרים, גם לאחר הניתוח המחלה חוזרת. ניתוח זה מתבצע רק במרכזים נבחרים המתמחים בביצועו. כדי לבדוק אם מטופל מתאים לניתוח, צוות מומחים מעריך את מצב הבריאות הכללי, מיקום החסימות בריאות והמצאות מחלות אחרות.
אדמפס (ריוסיגואט) - תרופה למאובחני CTEPH שאינם יכולים לעבור ניתוח, או שעברו ניתוח ואף על פי כן לחץ הדם הראתי נותר ללא שינוי, או חזר - ניתן טיפול תרופתי באדמפס (ריוסיגואט). מחקרים קליניים הוכח כי הטיפול באדמפס בקרב חולים אלו מונע את התקדמות המחלה. אדמפס פועלת באמצעות עידוד האנזים sGC (Soluble guanylate cyclase) לייצור cGMP(Cyclic guanosine monophosphate) שגורם להרפיית כלי הדם בריאות ומניעת התקשות הדופן שלהם.  דבר זה מקל את קוצר הנשימה של החולים ומאפשר להם ללכת מרחק גדול יותר. לאדמפס יש התוויה לטיפול ביתר לחץ דם ריאתי עורקי משני למאורעות קרישיים-תסחיפיים כרוניים (CTEPH). אפשר לטפל באדמפס (ריוסיגואט) כתרופה בודדת או לשלב אותה עם תרופות הפועלות במנגנונים אחרים וכן אפשר להתאים לכל חולה את המינון המתאים לו (1-1.5-2-2.5 מ"ג) אדמפס כלולה בסל התרופות.
הערות שוליים

↑  Early Observations on the Use of Riociguat in a Large, Metropolitan CTEPH Treatment Center; Cardiol Ther. 2015 Dec;4(2):209-18
↑  FDA Approves Riociguat (Adempas) for PAH and CTEPH
↑  עלון התרופה אדמפס, ויקיתרופות, משרד הבריאות
| --- | --- |
בקרת זהויות :  NKC: ph1221708 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
620

שנת 620 היא השנה ה-20 במאה ה-7. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 620‎
נפטרים ב-620‎
621

שנת 621 היא השנה ה-21 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 621‎
נפטרים ב-621‎
62

שנת 62 היא השנה ה-62 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 62 ניתן לה בדיעבד.
כל התאריכים שלהלן הם לפי הלוח היוליאני.
אירועים

5 בפברואר – רעידת האדמה בפומפיי, איטליה
ראו גם

ילידי 62‎
נפטרים ב-62‎
In the Air Tonight

In the Air Tonight (בעברית: באוויר הלילה) הוא שיר של הסולן והמתופף של להקת ג'נסיס, פיל קולינס. הוא יצא כסינגל מתוך אלבום הסולו הראשון שלו, Face Value, בינואר 1981.
קולינס הפיק את הסינגל יחד עם יו פדגהאם. השיר הגיע למקום השני במצעד הסינגלים הבריטי, והגיע למקום הראשון באוסטריה, גרמניה, שווייץ ושוודיה, ובין עשרת המובילים באוסטרליה, ניו זילנד ובמקומות נוספים באירופה. בארצות הברית הסינגל הגיע למקום השני במצעד שירי המיינסטרים רוק, ולמקום ה-19 במצעד הבילבורד הוט 100. הקליפ של השיר, בבימויו של סטיוארט אורמה, שודר בערוץ MTV כאשר הוא החל את שידוריו באוגוסט 1981.
"In the Air Tonight" הוא אחד הלהיטים המוכרים ביותר של קולינס. הוא מפורסם במיוחד בזכות התיפוף של קולינס בסוף השיר. השיר דורג במקום ה-35 ב-"100 השירים הגדולים ביותר של שנות ה-80" ב-VH1 בשנת 2006.
מיקומי שיא

|   ‏‏‏  מצעדים ודירוגים (1981)> מדינה |   ‏‏‏  מצעדים ודירוגים (1981)> מצעד |   ‏‏‏  מצעדים ודירוגים (1981)> מיקום שיא |   ‏‏‏  מצעדים ודירוגים (1981)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 3 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 19 |  |
|  ארצות הברית | מצעד שירי המיינסטרים רוק | 2 |  |
|  גרמניה | GfK – טופ 100 | 1 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 2 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 6 |  |
|  קנדה | קנדה הוט 100 | - |  |
|  קנדה | RPM | 2 |  |
|  שוודיה | סוורייטופליסטן | 1 |  |
665

שנת 665 היא השנה ה-65 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 665‎
נפטרים ב-665‎
DICE Los Angeles

| --- | --- |

 נתונים כלליים
 סוג:  חברת בת של Electronic Arts
 תקופת הפעילות:  1995–הווה (כ־29 שנים)
 מיקום המטה:  לוס אנג'לס 
 משרד ראשי:  לוס אנג'לס, קליפורניה, ארצות הברית
 בעלות:  Electronic Arts
 ענפי תעשייה:  משחקי וידאו
 מוצרים עיקריים:  Medal of Honor Command & Conquer
  
 dice.se
 
DICE Los Angeles (לשעבר Danger Close Games,‏ EA Los Angeles) היא חברה אמריקאית לפיתוח משחקי וידאו הממוקמת בלוס אנג'לס, קליפורניה שבארצות הברית. החברה הוקמה בשנת 1995 כ-DreamWorks Interactive LLC כחברת בת של דרימוורקס, בשנת 2000 נרכשה על ידי Electronic Arts ושמה שונה ל-EA Los Angeles. בשנת 2003 אוחדה עם Westwood Studios ו-EA Pacific. בשנת 2010 שונה שמה ל-Danger Close Games והחברה עברה להתמקד בסדרת משחקי Medal of Honor. בשנת 2013 פתחה DICE סטודיו בלוס אנג'לס, שלאחר מכן התברר כתחליף ל-Danger Close Games.
משחקים שפותחו על ידי החברה > משחקים שפותחו על ידי החברה כ-DreamWorks Interactive

| שם | שנה | פלטפורמה |
| --- | --- | --- |
| The Neverhood | 1996 | Microsoft Windows |
| Someone's in the Kitchen! | 1996 | Microsoft Windows |
| Goosebumps: Escape from HorrorLand | 1996 | Microsoft Windows |
| The Lost World: Jurassic Park | 1997 | פלייסטיישן |
| Skullmonkeys | 1997 | פלייסטיישן |
| Jurassic Park: Chaos Island | 1997 | Microsoft Windows |
| Goosebumps: Attack of the Mutant | 1997 | Microsoft Windows |
| Dilbert's Desktop Games | 1997 | Microsoft Windows |
| Small Soldiers: Squad Commander | 1998 | Microsoft Windows |
| Small Soldiers | 1998 | פלייסטיישן |
| Jurassic Park: Trespasser | 1998 | Microsoft Windows |
| Warpath: Jurassic Park | 1998 | פלייסטיישן |
| T'ai Fu: Wrath of the Tiger | 1999 | פלייסטיישן |
| Medal of Honor | 1999 | פלייסטיישן |
| Boombots | 1999 | פלייסטיישן |
| Antz | 1999 | Game Boy Color |
| Medal of Honor: Underground | 2000 | פלייסטיישן |
| Clive Barker's Undying | 2001 | Microsoft Windows, Mac OS |
משחקים שפותחו על ידי החברה > משחקים שפותחו על ידי החברה כ-EA Los Angeles

| שם | שנה | פלטפורמה |
| --- | --- | --- |
| Medal of Honor: Frontline | 2002 | נינטנדו גיימקיוב, פלייסטיישן 2, Xbox |
| Medal of Honor: Allied Assault Spearhead | 2002 | Microsoft Windows, Mac OS |
| Medal of Honor: Rising Sun | 2003 | נינטנדו גיימקיוב, פלייסטיישן 2, Xbox |
| Command & Conquer: Generals – Zero Hour | 2003 | Microsoft Windows, Mac OS |
| GoldenEye: Rogue Agent | 2004 | נינטנדו גיימקיוב, פלייסטיישן 2, Xbox |
| Medal of Honor: Pacific Assault | 2004 | Microsoft Windows |
| The Lord of the Rings: The Battle for Middle-earth | 2004 | Microsoft Windows |
| Medal of Honor: European Assault | 2005 | נינטנדו גיימקיוב, פלייסטיישן 2, Xbox |
| The Lord of the Rings: The Battle for Middle-earth II | 2006 | Microsoft Windows, Xbox 360 |
| The Lord of the Rings: The Battle for Middle-earth II: The Rise of the Witch-king | 2006 | Microsoft Windows |
| Command & Conquer 3: Tiberium Wars | 2007 | Microsoft Windows, Mac OS, Xbox 360 |
| Medal of Honor: Airborne | 2007 | Microsoft Windows, פלייסטיישן 3, Xbox 360 |
| Medal of Honor: Heroes 2 | 2007 | PlayStation Portable |
| Command & Conquer 3: Kane's Wrath | 2008 | Microsoft Windows, Xbox 360 |
| Boom Blox | 2008 | Wii |
| Command & Conquer: Red Alert 3 | 2008 | Microsoft Windows, Mac OS, פלייסטיישן 3, Xbox 360 |
| Command & Conquer: Red Alert 3 – Uprising | 2009 | Microsoft Windows |
| Boom Blox Bash Party | 2009 | Wii |
| Command & Conquer 4: Tiberian Twilight | 2010 | Microsoft Windows |
משחקים שפותחו על ידי החברה > משחקים שפותחו על ידי החברה כ-Danger Close Games

| שם | שנה | פלטפורמה |
| --- | --- | --- |
| Medal of Honor 2010 | 2010 | Microsoft Windows, פלייסטיישן 3, Xbox 360 |
| Medal of Honor: Warfighter | 2012 | Microsoft Windows, פלייסטיישן 3, Xbox 360 |
619

שנת 619 היא השנה ה-19 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

23 בדצמבר – בוניפקיוס החמישי נעשה לאפיפיור
נפטרו

"שנת הצער" באסלאם – שנת מותם של חדיג'ה – אשתו הראשונה של מוחמד ושל אבו טאלב – דודו של מוחמד ומגדלו, אביו של עלי, מייסד השיעה.
ראו גם

ילידי 619‎
נפטרים ב-619‎
617

שנת 617 היא השנה ה-17 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

סיגברט הראשון מוכתר למלך אסקס
נפטרו

סיקסרד וסאוורד, מלכי אסקס
ראו גם

ילידי 617‎
נפטרים ב-617‎
1762

שנת 1762 היא השנה ה-62 במאה ה-18. זוהי שנה רגילה, שאורכה 365 ימים. 1 בינואר 1762 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.